钦定古今图书集成/理学汇编/文学典/第117卷 > 林春秀
## 钦定古今图书集成/理学汇编/文学典/第117卷 > 林春秀

按《列朝诗集》：春秀字子实，自号云波，性嗜酒耽诗，家
贫不能取酒。有友郑铎多良酝，日往饮焉。醉后酒狂
不可禁。郑度其量，造一壶，刻“云波”二字，至则饮之，三
十年如一日也。林诗有“壁间写遍篱花影，云里崩来
水碓声。野老眼经门刻字，渔郎亲见水沉碑。回巷短
垣缘枸杞，古塘枯竹立䴔䴖”之句，徐兴公称之。